CELEX: 52019DP0099
Language: fi
Date: 2019-02-13 00:00:00
Title: Euroopan parlamentin päätös olla vastustamatta 19. joulukuuta 2018 annettua komission delegoitua asetusta Euroopan parlamentin ja neuvoston asetuksen (EY) N:o 184/2005 liitteen I muuttamisesta siltä osin kuin on kyse maantieteellisen luokittelun tasoista (C(2018)08872 – 2018/3002(DEA))

23.12.2020   
            
            
               FI
            
            
               Euroopan unionin virallinen lehti
            
            
               C 449/530
            
         
      P8_TA(2019)0099
      Päätös olla vastustamatta delegoitua säädöstä: maantieteellisen luokittelun tasot
      Euroopan parlamentin päätös olla vastustamatta 19. joulukuuta 2018 annettua komission delegoitua asetusta Euroopan parlamentin ja neuvoston asetuksen (EY) N:o 184/2005 liitteen I muuttamisesta siltä osin kuin on kyse maantieteellisen luokittelun tasoista (C(2018)08872 – 2018/3002(DEA))
      (2020/C 449/52)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2018)08872),
               
            
                  —
               
               
                  ottaa huomioon kansainvälisen kaupan valiokunnan 28. tammikuuta 2019 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista 12. tammikuuta 2005 annetun Euroopan parlamentin ja neuvoston asetuksen (EY) N:o 184/2005 (1) ja erityisesti sen 2 artiklan 3 kohdan sekä 10 artiklan 6 kohdan,
               
            
                  —
               
               
                  ottaa huomioon kansainvälisen kaupan valiokunnan suosituksen päätökseksi,
               
            
                  —
               
               
                  ottaa huomioon työjärjestyksen 105 artiklan 6 kohdan,
               
            
                  A.
               
               
                  ottaa huomioon, että Yhdistynyt kuningaskunta ilmoitti 29. maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla; ottaa huomioon, että perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa;
               
            
                  B.
               
               
                  toteaa, että asetuksella (EY) N:o 184/2005 perustetaan yhteinen kehys maksutasetta, kansainvälistä palvelukauppaa ja suoria ulkomaisia sijoituksia koskevien yhteisön tilastojen järjestelmällistä tuottamista varten;
               
            
                  C.
               
               
                  toteaa, että Yhdistyneen kuningaskunnan erotessa unionista siitä tulee kolmas maa ja näin ollen maksutasetta, kansainvälistä palvelukauppaa ja suoria ulkomaisia sijoituksia koskevissa yhteisön tilastoissa Yhdistynyttä kuningaskuntaa olisi tarkasteltava jäsenvaltion sijaan kolmantena maana;
               
            
                  D.
               
               
                  ottaa huomioon, että ainoa muutos, josta delegoidulla asetuksella C(2018)08872 säädetään, on Yhdistyneen kuningaskunnan luokitteleminen kolmanneksi maaksi asetusta (EY) N:o 184/2005 sovellettaessa;
               
            
                  E.
               
               
                  toteaa, että delegoidun asetuksen nopea julkaiseminen Euroopan unionin virallisessa lehdessä lisäisi oikeusvarmuutta ja antaisi riittävästi aikaa sen täytäntöönpanolle 30. maaliskuuta 2019 mennessä;
               
            
               
                  1.
               
               
                  ilmoittaa, että se ei vastusta delegoitua asetusta C(2018)08872;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 35, 8.2.2005, s. 23.